कसबे तडवळे (उस्मानाबाद)

कसबे तडवळे हे भारताच्या महाराष्ट्र राज्यातील उस्मानाबाद जिल्ह्यातील उस्मानाबाद तालुक्यातील एक गाव आहे.

हे गाव पूर्वी सोलापूर जिल्ह्यात होते.हे पंचक्रोशीत आठवडा बाजारासाठी प्रसिद्ध आहे. जिल्ह्यात सर्वाधिक शेत-शिवार असलेल्या गावांमध्ये कसबे तडवळे या गावाचा समावेश आहे. तडवळे गावात छत्रपती शिवाजी महाराजांची जयंती मोठ्या उत्साहात साजरी केली जाते. आणि कसबे तडवळे हे गाव शैक्षणिकदृष्ट्या उस्मानाबाद जिल्ह्यात महत्वाचे मानले जाते. तसेच गावाला ऐतिहासिक पार्श्वभूमीदेखील आहे.   येथे समर्थांचे शिष्य कल्याणस्वामी (डोमगाव) यांचे शिष्य जगन्नाथ स्वामी यांची समाधी व राममंदिर आहे. या राममंदिर ट्रस्टची अंदाजित अठराशे एकर जमीन आहे . त्याच बरोबर या गावात भैरीसाहेबाची समाधी असून, दर्गाह आहे. मुस्लिम व हिंदूबांधव याला जागृतदेवस्थान मानतात. येथील मानकरी असलेल्या पाच पाटलांना या दर्ग्यात उत्सवाच्या वेळी विशेष मान असतो. गावाजवळच रेल्वे स्थानक आहे. हे स्टेशन कळंब रोड नावाने ओळखले जाते. कळंब जाणारे प्रवासी या मार्गावरून जात असत. त्यामुळे या स्टेशनला कळंब रोड म्हणून ओळखले जाते. डॉ. बाबासाहेब आंबेडकर यांनी कसबे तडवळे येथील ज्या शाळेत दोन दिवस वास्तव्य केले होते.  या गावात २२ व २३ फेब्रुवारी १९४१ रोजी एका परिषदेच्या निमित्ताने भारतरत्न डॉ. बाबासाहेब आंबेडकर यांचे दोन दिवस वास्तव्य होते. त्यामुळे दलित समाजबांधवाच्या दृष्टीने या कसबे तडवळे गावाच्या भूमीला विशेष महत्त्व आहे. गावाजवळ गुळाचा व फटाक्यांचा कारखाना आहे.

भौगोलिक स्थान
हवामान
येथील वातावरण साधारणपणे उष्ण व कोरडे असते. पावसाळा जून महिन्याच्या मध्यापासून सुरू होऊन सप्टेंबरच्या शेवटी संपतो.ऑक्टोबर ते नोव्हेंबर मध्यापर्यंत दमट वातावरण असते. नोव्हेंबर मध्य ते जानेवारी हिवाळा असतो. फेब्रुवारी ते मार्च वातावरण कोरडे असते. एप्रिल ते जून उन्हाळा असतो.सरासरी वार्षिक पर्जन्यमान ७५० मिलीमीटर असते.

लोकजीवन
गावात अनेक प्राचीन परंपरागत सण, उत्सव , कार्यक्रम रीती रिवाजानुसार साजरे केले जातात.

प्रेक्षणीय स्थळे. 
श्री राम मंदिर व श्री जगन्नाथ स्वामी मठ
श्री व्याघ्रेश्वर मंदिर
श्री दक्षिणमुखी हनुमान मंदिर बाजारपेठ.
श्री खंडोबा मंदिर बाजार पेठ.
श्री अंबाबाई मंदिर रेल्वेस्टेशन रोड
श्री काळ भैरवनाथ मंदिर
श्री सिद्धिविनायक गणपती मंदिर
श्री पंचलिंग मंदिर
श्री हनुमान (वेशितला) मंदिर 
श्री एकवीरा मंदिर
श्री महादेव मंदिर (नांदे मळा)
श्री विठ्ठल रुक्मिणी मंदिर

गावात किणीकर वाड्यातील महादेव , बारवातील महादेव तसेच कुरणातील महादेव ही वैशिष्ट्य पूर्ण प्राचीन मंदिरे असून श्री नागोबाचे मंदिर , श्री गणपती मंदिर ही मंदिरे शेत शिवारात आहे.
तसेच परिसरात जुनी त्राटीका शिळा असल्याची वदंता आहे.
गावातील कांहीं मंदिराभोवती विरशिला असून या शिळा गावाची ऐतिहासिक प्राचीन युद्धाची पार्श्वभूमी दर्शवितात.
परिसरातील अनेक जुन्या विहिरींची रचना बारवा समान आहे.यातून प्राचीन शिल्पकलेचे दर्शन होते

नागरी सुविधा
जवळपासची गावे 
धाराशिव -२५ किमी 

कळंब  -२२ किमी 

लातूर - ५५ किमी

बार्शी - ४२ किमी

संदर्भ
https://villageinfo.in/
https://www.census2011.co.in/
http://tourism.gov.in/
https://www.incredibleindia.org/
https://www.india.gov.in/topics/travel-tourism
https://www.mapsofindia.com/ 
https://www.weather.gov/dvn/climategraphics?n=climategraphics
https://www.weather-atlas.com/en/india-climate

वर्ग:उस्मानाबाद तालुक्यातील गावे
वर्ग:उस्मानाबाद जिल्ह्यातील गावे